Fordi snacking for nogle er forbundet med dårlig samvittighed, er der potentiale i at arbejde med oplevelsen af sundhed i mellemmåltider/snacks, og samtidig gøre det synligt for forbrugerne, at produktet er sundt. Idet mange forbrugere også kan lide at have mellemmåltider og snacks på lager, vil en yderligere mulighed være at fokusere på et mellemmåltid eller en snack, som både er sundt og har mulighed for at blive opbevaret i en længere periode.